Ühisettepanek: NÕUKOGU MÄÄRUS, millega muudetakse määrust (EL) nr 267/2012, milles käsitletakse Iraani vastu suunatud piiravaid meetmeid /* JOIN/2013/032 final */





SELETUSKIRI (1) Nõukogu 23. märtsi 2012. aasta määrusega (EL) nr 267/2012 (milles käsitletakse Iraani vastu suunatud piiravaid meetmeid) jõustatakse otsuses 2010/413/ÜVJP sätestatud meetmed. (2) 24. novembril 2013 jõudsid Ameerika Ühendriigid, Hiina, Prantsusmaa, Saksamaa, Venemaa Föderatsioon ja Ühendkuningriik (edaspidi „E3/EL+3”) Euroopa Liidu välisasjade ja julgeolekupoliitika kõrge esindaja toetusel Iraaniga kokkuleppele ühises tegevuskavas, milles määratakse kindlaks lähenemisviis pikaajalise terviklahenduse leidmiseks Iraani tuumaküsimuses. Lepiti kokku, et terviklahenduseni viiva protsessi esimeseks etapiks on vastastikku kokku lepitavad esialgsed meetmed, mida mõlemad pooled rakendavad kuue kuu jooksul ning mida saab vastastikusel kokkuleppel pikendada. (3) Esimese etapi osana võtab Iraan mitu ühises tegevuskavas täpsustatud vabatahtlikku meedet. Vastusena sellele võtab E3/EL+3 mitu vabatahtlikku meedet, mille hulka kuulub järgmiste ELi piiravate meetmete kohaldamise ajutine peatamine: – Iraani toornafta kindlustamise, edasikindlustamise ning transpordi pakkumise keeld; – Iraani naftakeemiatööstuse toodete importimise, ostmise või transportimise ning seonduvate teenuste osutamise keeld; – Iraani valitsusega, selle ametiasutustega, Iraani Keskpangaga või nende nimel tegutsevate isikute ja üksustega kulla ja väärismetallidega kauplemise keeld. (4) Lisaks sellele nähakse ühise tegevuskavaga ette loa andmise künniste kümnekordne suurendamine seoses rahaülekannetega Iraani ja Iraanist. (5) Nende meetmete rakendamiseks peab liit võtma täiendavaid meetmeid. (6) Välisasjade ja julgeolekupoliitika kõrge esindaja ja Euroopa Komisjon teevad ettepaneku muuta vastavalt määrust (EL) nr 267/2012. 2013/0452 (NLE) Ühisettepanek: NÕUKOGU MÄÄRUS, millega muudetakse määrust (EL) nr 267/2012, milles käsitletakse Iraani vastu suunatud piiravaid meetmeid EUROOPA LIIDU NÕUKOGU, võttes arvesse Euroopa Liidu toimimise lepingut, eriti selle artiklit 215, võttes arvesse nõukogu 26. juuli 2010. aasta otsust 2010/413/ÜVJP, mis käsitleb Iraani vastu suunatud piiravaid meetmeid ning millega tunnistatakse kehtetuks ühine seisukoht 2007/140/ÜVJP [1], võttes arvesse liidu välisasjade ja julgeolekupoliitika kõrge esindaja ning Euroopa Komisjoni ühisettepanekut ning arvestades järgmist: (1) Nõukogu määrusega (EL) nr 267/2012[2] jõustatakse otsuses 2010/413/ÜVJP sätestatud meetmed. (2) 24. novembril 2013 jõudsid Ameerika Ühendriigid, Hiina, Prantsusmaa, Saksamaa, Venemaa Föderatsioon ja Ühendkuningriik (edaspidi „E3/EL+3”) Euroopa Liidu välisasjade ja julgeolekupoliitika kõrge esindaja toetusel Iraaniga kokkuleppele ühises tegevuskavas, milles määratakse kindlaks lähenemisviis pikaajalise terviklahenduse leidmiseks Iraani tuumaküsimuses. Lepiti kokku, et terviklahenduseni viiva protsessi esimeseks etapiks on vastastikku kokku lepitavad esialgsed meetmed, mida mõlemad pooled rakendavad kuue kuu jooksul ning mida saab vastastikusel kokkuleppel pikendada. (3) Esimese etapi osana võtab Iraan mitu ühises tegevuskavas täpsustatud vabatahtlikku meedet. Vastusena sellele võtab E3/EL+3 mitu vabatahtlikku meedet, mille hulka kuulub järgmiste ELi piiravate meetmete kohaldamise ajutine peatamine: – Iraani toornafta kindlustamise, edasikindlustamise ning transpordi pakkumise keeld; – Iraani naftakeemiatööstuse toodete importimise, ostmise või transportimise ning seonduvate teenuste osutamise keeld; – Iraani valitsusega, selle ametiasutustega, Iraani Keskpangaga või nende nimel tegutsevate isikute ja üksustega kulla ja väärismetallidega kauplemise keeld. (4) Lisaks sellele nähakse ühise tegevuskavaga ette loa andmise künniste kümnekordne suurendamine seoses rahaülekannetega Iraani ja Iraanist. (5) Kõnealused meetmed kuuluvad aluslepingu reguleerimisalasse ja seepärast on nende rakendamiseks vaja liidu tasandi õigusakti, eelkõige tagamaks, et kõikide liikmesriikide majandustegevuses osalejad kohaldaksid neid ühetaoliselt. (6) Seetõttu tuleks määrust (EL) nr 267/2012 vastavalt muuta, ON VASTU VÕTNUD KÄESOLEVA MÄÄRUSE: Artikkel 1 Määrust (EL) nr 267/2012 muudetakse järgmiselt: (1) Artiklisse 11 lisatakse lõiked 3 ja 4: „3. Lõike 1 punktis c sätestatud keelu kohaldamine peatatakse seoses XI lisas nimetatud toodetega. 4. Lõike 1 punktis d sätestatud keelu kohaldamine peatatakse seoses XI lisas nimetatud toodete importimise, ostmise või transpordiga seotud kindlustuse ja edasikindlustuse pakkumisega.” (2) Artiklisse 13 lisatakse lõige 3: „3. Lõike 1 punktides a, b, c ja d osutatud keeldude kohaldamine peatatakse.” (3) Artiklisse 15 lisatakse lõige 3: „3. Lõike 1 punktides a, b ja c nimetatud keelu kohaldamine peatatakse seoses XII lisas esitatud toodetega.” (4) Lisatakse artikkel 28b: „Artikkel 28b 1. Erandina artikli 23 lõigetest 2 ja 3 võivad pädevad asutused anda tingimustel, mida nad peavad asjakohaseks, loa majandusressursside vabastamiseks või teha otse või kaudselt IX lisas nimetatud naftaministeeriumile kättesaadavaks rahalised vahendid või majandusressursid, kui nad on kindlaks teinud, et need rahalised vahendid või majandusressursid on vajalikud V lisas nimetatud Iraanist pärit või sealt imporditud naftakeemiatööstuse toodete impordi-, ostu- või transpordilepingute täimiseks. 2. Asjaomane liikmesriik teavitab nelja nädala jooksul teisi liikmesriike ja komisjoni käesoleva artikli alusel antud lubadest.” (5) Artiklit 30 muudetakse järgmiselt: (a) lõike 3 punktis a: i) asendatakse sõnad „100 000 eurot” sõnadega „1 000 000 eurot”; ii) asendatakse sõnad „40 000 eurot” sõnadega „400 000 eurot”; (b) lõike 3 punktis b: i) asendatakse sõnad „100 000 eurot” sõnadega „1 000 000 eurot”; ii) asendatakse sõnad „40 000 eurot” sõnadega „400 000 eurot”; (c) lõike 3 punktis c asendatakse sõnad „10 000 eurot” sõnadega „100 000 eurot”. (6) Artiklit 30a muudetakse järgmiselt: (a) lõike 1 punktis b asendatakse sõnad „40 000 eurot” sõnadega „400 000 eurot”; (b) lõike 1 punktis c asendatakse sõnad „40 000 eurot” sõnadega „400 000 eurot”. (7) Artiklisse 37b lisatakse lõige 3: „3. Lõikes 1 sätestatud keelu kohaldamine peatatakse.” (8) Käesoleva määruse I ja II lisa lisatakse vastavalt XI ja XII lisana. Artikkel 2 Käesolev määrus jõustub järgmisel päeval pärast selle avaldamist Euroopa Liidu Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, Nõukogu nimel eesistuja [1] ELT L 195, 27.7.2010, lk 39. [2] Nõukogu määrus (EL) nr 267/2012, 23. märts 2012, milles käsitletakse Iraani vastu suunatud piiravaid meetmeid ja millega tunnistatakse kehtetuks määrus (EL) nr 961/2010 (ELT L 88, 24.3.2012, lk 1). I LISA „XI LISA Artikli 11 lõikes 3 osutatud kaupade loetelu HS-kood || Kirjeldus 2709 00 || Naftast ja bituminoossetest mineraalidest saadud toorõlid” II LISA „XII LISA Artikli 15 lõikes 3 osutatud kaupade loetelu HS-kood || Kirjeldus 7106 || Hõbe (sh kulla või plaatinaga pinnatud hõbe), survetöötlemata, pooltöödeldud või pulbrina 7108 || Kuld (sh plaatinaga pinnatud kuld), survetöötlemata, pooltöödeldud või pulbrina 7109 || Kullaga plakeeritud töötlemata või pooltöödeldud mitteväärismetallid või hõbe 7110 || Survetöötlemata, pooltöödeldud või pulbriline plaatina 7111 || Plaatinaga plakeeritud mitteväärismetallid, hõbe ja kuld, töötlemata või pooltöödeldud 7112 || Väärismetallide või väärismetallidega plakeeritud metallide jäätmed ja jäägid; muud väärismetalle või väärismetalliühendeid sisaldavad jäätmed ja jäägid, mida kasutatakse peamiselt neist väärismetallide eraldamiseks